
Beágyazott logikai programozási nyelv tervezése és implementációja

A Prolog és a Ruby programozási nyelvek sok szempontból különböznek. Dolgozatomban megvizsgálom, hogy miként lehet a Prolog és a Ruby nyelvek előnyös tulajdonságait egyesíteni. Bemutatom az általam fejlesztett Rubylog nyelvet, mely egy Ruby nyelvbe beágyazott logikai programozási nyelv. A Rubylog nyelv tervezésekor fő szempontjaim voltak, hogy 1) a nyelv kövesse a Ruby nyelv könnyű olvashatóságát és használhatóságát, ill. 2) a segítségével szabadon lehessen felváltva használni az imperatív, a funkcionális és a logikai programozási paradigmákat. Ezeket az elveket követve olyan nyelvi eszközöket fejlesztettem, amelyekkel bizonyos algoritmusokat mind a Ruby, mind a Prolog nyelvnél tömörebben és átláthatóbban lehet leírni.



